Public procurement notice: Contract Notice
Published: 2017-03-31
Buyer: Aktsiaselts Eesti Raudtee
Country: EE
Region: EESTI
Contract type: Supplies
Procedure: Open procedure
CPV classification: 34140000: Heavy-duty motor vehicles
Submission deadline: 2017-05-10
Award criteria: Lowest price

Technical requirements: Hanke esemeks on 3 (kolme) raudteel sõitmiseks kohandatud raskeveoki ja nendele paigaldatavate tööseadmete ost, raudtee hooldus- ja remonttööde teostamiseks.
Hankija jaoks on primaarne kolme sõiduki soetamine. Juhul kui kõigi pakkujate pakkumused kolme auto ostmiseks ületavad hankeks planeeritud rahalisi vahendeid, jätab hankija endale õiguse teha edukaks tunnistamise otsus lähtudes kahe auto ostmiseks esitatud ühikhindadest. Sellisel juhul tunnistab hankija edukaks pakkumuse, mille kohaselt on madalaim kahe auto soetamise maksumus. Otsuste tegemisel tugineb hankija riigihangete seadusest tulenevatele õigustele.
2.9. Pakkumuse tagatise suurus: Hankija nõuab Pakkujatelt pakkumuse tagatist summas 5 000 EUR. Tagatise olemasolu tõendatakse pangagarantii esitamisega (HD Lisa 9 vormil) või rahasumma deponeerimisega pakkumuse avamisele eelnevalt AS Eesti Raudtee arveldusarvele nr. EE642200221044366990 Swedbank (kood 767), viitenumber 5555.
2.8.1. Pangagarantii esitamisel kohustub Pakkuja tagama, et pangagarantii kehtib kuni hankelepingu sõlmimiseni.
1. Pakkuja peab olema registreeritud oma asukohamaa äriregistris, kui see tuleneb pakkuja asukohamaa seadustest.
1.1. Pakkuja, kes peab oma asukohamaa seaduste kohaselt olema registreeritud äriregistris, esitab sellekohase kehtiva registritunnistuse või kehtiva koopia vastavast registritunnistusest. Pakkuja, kelle asukohamaaks on Eesti, ei pea äriregistris registreerituse kohta registritunnistust ega selle koopiat esitama.
2.1. Pakkuja, kelle pakkumusele pakkuja esindajana alla kirjutanud isik või isikud ei oma pakkuja esindamise õigust seadusest tulenevalt (nt juriidilise isiku poolt esitatud pakkumusele kirjutab alla keegi teine kui äriregistri registreerimistunnistusele kantud juhatuse liige, kes omab juriidilise isiku esindamise õigust), esitab volikirja dokumentide allkirjastamiseks (HD Lisa 2 vormil), millega pakkuja volitab pakkumusele pakkuja esindajana alla kirjutanud isikut või isikuid olema pakkuja ametlik esindaja ja allkirjastama riigihanke pakkumust ning riigihankes osalemise tingimustele vastavuse tõendamiseks esitatavaid dokumente.
3. Ühispakkujad peavad nimetama endi seast esindaja pakkumuse esitamiseks ja hankemenetluse ning hankelepingu sõlmimise ja täitmisega seotud toimingute tegemiseks.
3.1. Ühispakkujad esitavad koos nende kvalifikatsiooni tõendamiseks esitatavate dokumentidega volikirja(d) ühispakkuja esindamiseks (HD Lisa 3 vormil), millega nimetatakse esindaja pakkumuse esitamiseks ja hankemenetluse ning hankelepingu sõlmimise ja täitmisega seotud toimingute tegemiseks.
4. 1) Pakkuja või pakkuja seaduslik esindaja ei või olla kriminaal- või väärteomenetluses karistatud kuritegeliku ühenduse organiseerimise või sinna kuulumise eest või riigihangete nõuete rikkumise või kelmuse või ametialaste või rahapesualaste või maksualaste süütegude toimepanemise eest tingimusel, et vastavad karistusandmed ei ole karistusregistrist karistusregistri seaduse kohaselt kustutatud või karistus on vastava isiku elu- või asukohariigi õigusaktide alusel kehtiv.
2) Pakkuja ei või olla pankrotis või likvideerimisel, tema äritegevus ei või olla peatatud ja ta ei või olla muus sellesarnases seisukorras oma asukohamaa seaduste kohaselt.
3) Pakkuja suhtes ei või olla algatatud sundlikvideerimist ega muud sellesarnast menetlust tema asukohamaa seaduste kohaselt.
4) Pakkuja pakkumuse koostamisel ei või olla osalenud isik, kes on osalenud käesoleva hanke hankedokumentide koostamisel või kes on muul viisil hankijaga seotud ja sellele isikule seetõttu teadaolev info annab talle eelise teiste pakkujate ees.
6) Pakkuja või tema esindaja suhtes ei või olla kutse- või ametiliidu aukohtu otsusega või muul sellesarnasel alusel tõendatud raske süüline eksimus kutse- või ametialaste käitumisreeglite vastu.
4.1. Pakkuja esitab punktides 1) – 6) loetletud tingimuste täitmise kohta HD Lisa 4 kohase vastavasisulise kinnituse.